b'\n_START_ARTICLE_\nLego\n_START_PARAGRAPH_\nLego on kokkupandavate plastmassist m\xc3\xa4nguasjade sari, mida toodab Taani ettev\xc3\xb5te The Lego Group._NEWLINE_Lego m\xc3\xa4nguasjade p\xc3\xb5hituuma moodustavad \xc3\xbcksteise k\xc3\xbclge haakuvad v\xc3\xa4rvilised plastmassist ehitusklotsid, mida t\xc3\xa4iendavad mitmesugused \xc3\xbchendusdetailid, hammasrattad, tegelasi kujutavad kujukesed ja p\xc3\xa4riselu objekte kujutavad detailid. Klotse ja teisi detaile saab omavahel kombineerida, et ehitada s\xc3\xb5idukeid, hooneid, roboteid ja muud. Detaile saab p\xc3\xa4rast kokkupanemist j\xc3\xa4lle lahti v\xc3\xb5tta ja kasutada uute objektide ehitamiseks.'